
Cuvânt-înainte 


ACEASTĂ carte se preocupă cu arta realizării dorinţei tale. Îţi oferă un 
bilanț al mecanismului folosit în producerea lumii vizibile. Este o carte mică, 
dar nu şi neînsemnată. E o comoară în ea, un drum clar definit spre 
realizarea viselor tale. 


De era să-și asume convingerea altora prin mijloacele argumentelor şi 
exemplelor detaliate, această carte ar fi avut de câteva ori mărimea ei. E 
numai rar cu putință, totuși, să faci asta prin intermediul mărturiilor scrise 
sau al argumentelor, din moment ce judecății neclintite îi pare întotdeauna 
mai la îndemână să spună că autorul a fost necinstit sau amăgit și, astfel, 
dovezile lui, pătate. Prin urmare, am omis intenționat toate argumentele și 
mărturiile, provocând pur şi simplu cititorul deschis la minte să practice 
legea conştienţei aşa cum e ea revelată în această carte. 


Reușita personală va dovedi mult mai convingător decât toate cărțile ce ar 
putea fi scrise pe această temă. 


- NEVILLE 


Capitolul 1 - Legea şi operarea ei 


LUMEA, şi tot ce cuprinde ea, reprezintă conștiența condiționată a omului 
concretizată. Conştienţa este cauza, precum și substanţa întregii lumi. Spre 
conștiență, astfel, trebuie să ne îndreptăm de va fi să descoperim secretul 
creației. 


Cunoaşterea legii conșştienţei şi metoda de operare a acestei legi îți va 
permite să îţi realizezi toate dorinţele vieţii. Inzestrat cu o cunoaștere 
funcţională a acestei legi, îți poţi construi şi întreține lumea ideală. 


Conștienţa este singura, unica realitate - nu la figurat, ci în adevăratul sens. 
Această realitate poate fi asemănată, de dragul clarificării, unui izvor care se 
desparte în două direcţii, conştientul și subconștientul. Pentru a opera 
inteligent legea conștienţei, e necesar să înțelegem relaţia dintre conștient 
şi subconștient. Conștientul e personal și selectiv; subconștientul este 
impersonal și neselectiv. Conștientul este tărâmul efectului; subconștientul 
e domeniul cauzei. Aceste două aspecte sunt diviziunile masculin şi feminin 
ale conștienţei. Conștientul este masculin; subconștientul este feminin. 


Conștientul generează idei şi imprimă aceste idei în subconștient; 
subconştientul primeşte ideile şi le dă formă şi expresie. 


Prin această lege - mai întâi concepând o idee şi apoi imprimând ideea 
concepută în subconștient - toate lucrurile evoluează din conștienţă; și fără 
această secvenţă, nimic nu e făcut din cele ce sunt făcute. Conștientul 
imprimă subconştientul, în timp ce subconştientul exprimă tot ceea ce îi 
este imprimat. 


Subconștientul nu dă naștere la idei, ci le acceptă ca adevărate pe acelea pe 
care mintea conștientă le simte ca fiind adevărate și, într-un fel numai lui 
cunoscut, concretizează ideile acceptate. Astfel, prin puterea lui de a 
imagina şi a simți, precum şi prin libertatea lui de a alege ideea pe care să o 
întrețină, omul are control asupra creaţiei. Controlul asupra 
subconştientului se obține prin controlul asupra ideilor și trăirilor sale 
lăuntrice. 


Mecanismul creaţiei este ascuns în chiar adâncimile subconștientului, 
aspectul feminin sau pântecul creaţiei. Subconșştientul transcende rațiunea 
şi este independent de inducție!. El contemplează o trăire lăuntrică drept 
fapt ce există în sine şi, pe această asumpțţie, continuă să-i dea expresie. 
Procesul creativ începe cu o idee și ciclul său își urmează cursul ca trăire 
lăuntrică şi se încheie cu voinţa de a acţiona. 


Ideile sunt imprimate în subconștient prin intermediul trăirii lor lăuntrice. 
Nicio idee nu poate fi imprimată subconștientului până ce nu este trăită 
lăuntric, simțită, dar, odată trăită lăuntric - fie ea bună, rea sau neutră - 
trebuie să fie exprimată. Trăirea lăuntrică e singurul, unicul mijloc prin care 
ideile sunt transmise subconștientului. Astfel, cel care nu-și controlează 
trăirile lăuntrice poate cu uşurinţă imprima subconştientului stări nedorite. 
Prin control al trăirilor lăuntrice nu se înțelege stăpânirea sau suprimarea 
lor, ci, mai degrabă, disciplinarea sinelui în a imagina și întreţine numai 
acele trăiri care contribuie la fericirea ta. Controlul trăirilor lăuntrice este 
de maximă importanţă pentru o viaţă plină şi fericită. Nu întreţine o trăire 
lăuntrică nedorită, nici nu gândi solidar greşelii de orice fel. Nu stărui 
asupra imperfecțiunii tale sau a altora. A face asta înseamnă a imprima 
subconştientul cu aceste limitări. Ce nu vrei să ţi se facă ție nu simți că ţi se 
face nici ţie nici altuia. Aceasta e întreaga lege a unei vieţi pline și fericite. 
Orice altceva este numai detaliu. 


Fiecare trăire lăuntrică lasă o impresie subconștientă și, de nu e 
neutralizată de o trăire mai puternică de natură opusă, trebuie să se 
exprime. Dominanta dintre două trăiri este cea care primește exprimare. 


1 Formă fundamentală de raționament, care realizează trecerea de la particular la general (n. tr.). 


Sunt sănătos e o trăire lăuntrică mai puternică decât voi fi sănătos. A simți 
că voi fi înseamnă a recunoaşte că nu sunt; sunt este mai puternic decât nu 
sunt. Ceea ce simţi că ești domină întotdeauna ceea ce simți că ti-ar plăcea 
să fii; astfel, pentru a fi realizată, dorinţa trebuie să fie trăită lăuntric drept o 
stare ce este, în loc de o stare că nu este. 


Senzaţia precede manifestarea şi e fundaţia pe care se sprijină întreaga 
manifestare. Fii atent cu stările şi trăirile tale lăuntrice, căci e o legătură 
indestructibilă între sentimentele tale și lumea ta vizibilă. Trupul tău este 
un filtru emoţional și poartă semnele inconfundabile ale trăirilor tale 
predominante. Tulburările emoţionale, în special trăirile interioare 
suprimate, sunt cauzele tuturor bolilor. A simţi intens în privinţa unei 
nedreptăți fără a exprima acea simţire este începutul bolii - suferinţei - atât 
în trup cât şi în mediu. Nu întreţine sentimentul regretului sau al eșecului, 
căci frustrarea sau îndepărtarea de obiectivul tău duce la boală. 


Gândeşte intens numai la starea pe care dorești să o realizezi. Simţind 
realismul stării căutate și trăind și acţionând cu această convingere - iată 
calea tuturor miracolelor aparente. Toate schimbările de expresie sunt 
cauzate de o schimbare afectivă. O schimbare afectivă înseamnă o 
schimbare a destinului. Întreaga creație se produce pe tărâmul 
subconștientului. Ceea ce trebuie să obţii, așadar, este un control 
contemplativ al operaţiunii subconștientului, adică, un control al ideilor și 
trăirilor tale lăuntrice. 


Norocul sau întâmplarea nu sunt responsabile pentru lucrurile care ţi se 
întâmplă ţie, nici soarta predestinată nu e autorul șansei sau neşansei tale. 
Impresiunile tale  subconștiente determină condițiile lumii tale. 
Subconştientul nu e selectiv; este impersonal şi nepărtinitor [Fapte 10:34; 
Romani 2:11]. Subconştientului nu-i pasă de adevărul sau falsitatea trăirii 
tale lăuntrice. Acceptă întotdeauna ca adevărat ceea ce simți tu a fi 
adevărat. Trăirea lăuntrică este acordul subconștientului asupra adevărului 
a ceea ce e declarat a fi adevărat. Datorită acestei caracteristici a 
subconştientului, nimic nu e cu neputinţă omului. Orice poate mintea 
omului concepe şi simţi a fi adevărat, subconșştientul poate şi trebuie să 
concretizeze. Trăirile tale interioare creează tiparul după care lumea ta e 
modelată şi o schimbare de sentiment este o schimbare de tipar. 


Subconştientul nu ratează niciodată în a exprima ceea ce a fost imprimat 
asupra lui. În clipa în care primeşte o impresie, începe să construiască 
modalități de expresie a ei. Acceptă trăirea lăuntrică imprimată, 
sentimentul tău, ca fapt ce există în sine și imediat se pune pe treabă pentru 
a produce în lumea exterioară sau obiectivă, concretă, asemănarea exactă a 
acelei trăiri. Subconștientul niciodată nu schimbă credinţele acceptate de 
om. Le reprezintă până la ultimul detaliu, fie că ele sunt favorabile sau nu. 


Pentru a imprima subconștientului starea dorită, trebuie să-ți asumi 
sentimentul pe care l-ai trăi dacă ţi-ai fi realizat deja dorinţa. Definindu-ţi 
obiectivul, trebuie să te preocupe numai obiectivul în sine. Modul de 
expresie sau dificultățile implicite nu trebuie să le iei tu în considerare. A 
gândi cu pasiune la orice stare înseamnă a o imprima subconștientului. 
Aşadar, dacă insiști asupra dificultăţilor, piedicilor sau întârzierilor, 
subconştientul, prin însăși natura sa neselectivă, acceptă sentimentul 
dificultăților şi piedicilor drept solicitare din partea ta și continuă să le 
producă în lumea din jurul tău. 


Subconștientul este pântecele creaţiei. Primeşte ideea asupra sa prin 
sentimentele omului. Nu schimbă niciodată ideea primită, dar întotdeauna îi 
dă formă. Aşa că, subconștientul exteriorizează ideea după chipul şi 
asemănarea sentimentului primit. A simţi o stare de deznădejde sau 
imposibilitate înseamnă a imprima subconştientul cu ideea eșecului. 


Deşi subconștientul serveşte cu credință omului, nu trebuie înţeles că 
relația este una dintre servitor și stăpân, așa cum s-a conceput în 
antichitate. Profeţii antici îl numeau sclav și servitor al omului. Sf. Pavel l-a 
personificat ca „femeie” şi a spus, „Femeia trebuie să se supună bărbatului 
întru totul” [Efeseni 5:24, dar și 1Corinteni 14:34, Efeseni 5:22, Coloseni 3:18, 
1Petru 3:1]. 

Subconștientul serveşte omului, într-adevăr, și dă loial formă trăirilor sale 
lăuntrice. Cu toate acestea, subconştientul are un dezgust evident pentru 
constrângeri şi răspunde mai degrabă la persuasiune decât la comandă; în 
consecinţă, se aseamănă mai mult soției iubitoare decât slugii. 


„Bărbatul este cap femeii”, Efeseni 5/:23]; poate că nu e adevărat când ne 
referim la relația pământeană a bărbatului și a femeii, dar este adevărat în 
privința conştientului şi subconştientului, sau aspectele masculin și feminin 
ale conștienţei. Misterul la care s-a referit Pavel când a scris, „Taina aceasta 
mare este [5:32]... Cel ce-şi iubeşte femeia pe sine se iubește [5:28]... şi se va 
alipi de femeia sa şi vor fi amândoi un trup [5:31], e pur şi simplu misterul 
conştienţei. Conștienţa este într-adevăr una şi de nedespărțit, dar, de dragul 
creaţiei, pare a fi separată în două. 


Aspectul conştient (obiectiv) sau masculin este cu adevărat capul și domină 
aspectul subconștient (subiectiv) sau feminin. Totuşi, această conducere nu 
e cea a unui tiran, ci a unui iubit. Astfel, asumându-ţi trăirea care ar fi a ta 
dacă ai fi deja în posesia obiectivului tău, subconștientul este însuflețit în a 
construi asemănarea exactă a asumpţiei tale. Dorinţele tale nu sunt 
acceptate subconştient până ce nu îți asumi sentimentul realismului lor, 
căci numai prin sentiment este acceptată subconștient o idee şi numai prin 
această acceptare subconştientă este exprimată vreodată. 


Este mai ușor să atribui sentimentele tale evenimentelor din lumea din 
jurul tău decât să admiţi că aceste condiţii din lume reflectă sentimentele 
tale. Cu toate acestea, e veşnic adevărat că exteriorul oglindește înlăuntrul. 
„Precum înăuntru, așa și afară” [„Precum e sus, așa e jos; cum e jos, așa e sus; 
precum înăuntru, așa și afară; cum e afară, așa e înăuntru”, „Corespondenţă”, 
al doilea dintre Cele Șapte Principii ale lui Hermes Trismegistul]. „Nu poate 
un om săia nimic, dacă nu i s-a dat lui din cer” [Ioan 3:27] şi „iată, împărăţia 
lui Dumnezeu este înăuntrul vostru” /Luca 17:21]. Nimic nu vine din afară; 
toate lucrurile vin dinlăuntru - din subconștient. Îţi este cu neputinţă să 
vezi altceva decât ceea ce conştiinţa ta cuprinde. Lumea ta, în fiecare detaliu 
al ei, este conștiența ta concretizată. Starea concretă poartă mărturie 
impresiunilor subconștiente. O schimbare a impresiunii rezultă într-o 
schimbare a expresiei (manifestării). 


Subconștientul acceptă ca adevărat ceea ce simți tu ca adevărat şi, deoarece 
creația este rezultatul impresiunilor subconștiente, tu, prin trăirea ta 
lăuntrică, determini creaţia. Eşti deja ceea ce vrei să fii, iar refuzul tău de a 
crede aceasta este singurul motiv pentru care nu vezi lucrul acesta. 


A căuta în afară ceea ce nu simţi lăuntric că ești înseamnă a căuta în zadar, 
fiindcă nu găsim niciodată ceea ce vrem; găsim numai ceea ce suntem. Pe 
scurt, exprimi şi ai numai ceea ce ești conştient că eşti şi ai. „Căci celui ce are 
i se va da [și-i va prisosi, iar de la cel ce nu are, și ce are i se va lua”, Matei 
13:12; 25:29; Marcu 4:25; Luca 8:18; 19:26]. Negând evidenţa simţurilor şi 
însuşindu-ți sentimentul dorinței împlinite - aceasta e calea împlinirii 
dorinţei tale. 


Stăpânirea autocontrolului gândurilor și trăirilor tale interioare este cea 
mai de preț realizare. Totuși, până ce nu se obține autocontrolul perfect, 
astfel încât, în ciuda aparenţelor, să simţi ceea ce vrei să simți, foloseşte 
somnul şi rugăciunea pentru a te ajuta să obţii starea dorită. 


Acestea sunt cele două porţi spre subconștient. 


Capitolul 2 - Somn 


SOMNUL, viaţa care ocupă o treime din șederea noastră pe pământ, este uşa 
naturală către subconștient. Deci de somn ne ocupăm acum. Cele două 
treimi conştiente ale vieții noastre pe pământ sunt măsurate prin gradul de 
atenţie pe care îl dăm somnului. Înțelegerea noastră asupra lui şi plăcerea 
pe care ne-o oferă somnul ne vor face ca, noapte de noapte, să purcedem 
spre somn ca spre o întâlnire cu ființa iubită. 


„[Dumnezeu vorbește când într-un fel, când într-alt fel, dar omul nu ia aminte. 
Și anume,] El vorbeşte în vis, în vedeniile nopții, atunci când somnul se lasă 
peste oameni şi când ei dorm în așternutul lor. Atunci El dă înștiințări 
oamenilor şi-i cutremură cu arătările Sale”, lov 33/:14-16]. În timpul 
somnului și al rugăciunii, o stare asemănătoare somnului, intră omul în 
subconștient pentru a-și face impresiunile şi a-și primi înştiinţările. În 
aceste stări, conştientul şi subconștientul se află în uniune creativă. 
Bărbatul şi femeia devin un trup. Somnul e timpul când mintea masculină 
sau conștientă se întoarce de la lumea simţurilor pentru a-și căuta iubita, 
sau sinele subconștient. Subconștientul - spre deosebire de femeia 
lumească, ce se mărită cu bărbatul ei pentru a-l schimba - nu are nicio 
dorinţă de a schimba starea conștientă, trează, ci o iubeşte așa cum e și îi 
reproduce loial asemănarea în lumea exterioară, a formei. Condiţiile şi 
evenimentele vieții tale sunt copiii voştri, concepuți în tiparele 
impresiunilor tale subconştiente din timpul somnului. Sunt făcuți după 
chipul şi asemănarea trăirilor cele mai profunde pe care ţi le poţi revela ție 
însuți. 


„Precum în cer, așa și pe pământ” [Matei 6:10; Luca 11:2]. Precum în 
subconștient, aşa și pe pământ. Ceea ce ai în conștiență când mergi la 
culcare este măsura expresiei tale în cele două treimi treze ale vieţii tale pe 
pământ. Nimic nu te împiedică să-ţi realizezi obiectivul în afară de eşecul 
tău în a simți că ești deja ceea ce doreşti să fii, sau că ești deja în posesia 
lucrului dorit. Subconștientul tău dă formă dorințelor tale numai atunci 
când îţi simţi lăuntric dorința împlinită. 


Inconștiența somnului e starea naturală a subconștientului. Fiindcă toate 
lucrurile vin dinlăuntrul tău şi concepţia ta despre tine determină ceea ce 
vine, ar trebui să trăieşti lăuntric mereu dorința deja împlinită înainte de a 
te lua somnul. Nu scoţi niciodată din adâncurile tale ceea ce vrei; scoţi 
întotdeauna ceea ce eşti, și eşti ceea ce te simți a fi, precum şi ceea ce simţi 
ca fiind adevărat în privinţa altora. 


Pentru a fi realizată deci, dorinţa trebuie soluționată în trăirea lăuntrică de 
a fi sau a avea sau a fi martor al stării dorite. Aceasta se atinge asumându-ți 
sentimentul dorinței împlinite. Sentimentul care vine ca răspuns la 
întrebarea „Cum m-aș simți dacă mi s-ar fi realizat dorința?” este 
sentimentul care ar trebui să monopolizeze şi imobilizeze întreaga ta 
atenţie în timp ce te cufunzi în somn. Trebuie să fii în conștienţa de a fi sau a 
avea ceea ce vrei să fii sau să ai înainte de a adormi. 


Odată adormit, omul nu mai are libertatea de a alege. Toată moţăiala lui e 
dominată de ultimul său concept treaz despre sine. Înţelegem, așadar, că el 
ar trebui întotdeauna să-și asume sentimentul reușitei şi satisfacţiei înainte 
de a se lăsa pradă somnului, „[Veniţi să ne bucurăm de Domnul și să strigăm 
lui Dumnezeu, Mântuitorului nostru. Să întâmpinăm fața Lui întru laudă și în 
psalmi să-l strigăm Lui; Cântaţi Domnului cântare nouă, cântați Domnului 
tot pământul.] Cântaţi Domnului, binecuvântaţi numele Lui, bine-vestiţi din 
zi în zi mântuirea Lui” [Psalmi 94/95:1,2], „Intraţi pe porţile Lui cu laudă şi 
în curțile Lui cu cântări lăudaţi-L pe EI” [Psalm 99:3]. Starea, dispoziţia ta de 
dinaintea somnului defineşte starea ta de conștienţă cu care te înfățişezi 
veșnicei tale iubite, subconșştientul tău. Ea te vede exact așa cum te simţi pe 
tine a fi. Dacă, pe măsură ce te pregăteşti de culcare, îți asumi și menţii 
conştiența succesului trăind lăuntric senzaţia „Sunt plin de succes”, trebuie 
să fii un om de succes. Întinde-te pe spate, cu capul la acelaşi nivel cu cel al 
corpului. Simte-te cum te-ai simţi dacă ai fi în posesia dorinţei tale împlinite 
și cufundă-te în necunoștință. 


„lată, nu va dormita, nici nu va adormi Cel ce păzeşte pe Israel” /Psalm 
120:4]. Totuşi, „dă Domnul somn iubiţilor Săi” [Psalm 126:2]. 


Subconștientul nu doarme niciodată. Somnul este poarta prin care mintea 
conştientă, trează, trece pentru a se uni în creaţie cu subconștientul. Somnul 
ascunde actul creativ, în timp ce lumea concretă îl descoperă. În somn, omul 
imprimă (impregnează) subconştientul cu propria sa concepţie de sine. 


Ce descriere mai frumoasă a acestei idile dintre conștient şi subconștient 
putem găsi altundeva decât în „Cântările lui Solomon”: „Am căutat noaptea, 
în aşternutul meu, am căutat pe iubitul inimii mele /Cântarea Cântărilor 
3:1]... şi am găsit pe iubitul inimii mele. L-am apucat, şi nu l-am mai lăsat 
până nu l-am adus în casa mamei mele, în odaia celei ce m-a zămislit” [3:4]. 


Pregătindu-te de culcare, te simți într-o stare a dorinţei ce a primit răspuns 
şi apoi te cufunzi în inconştienţă. Dorinţa ta împlinită e „iubitul inimii tale” 
pe care îl cauţi. Noaptea, în așternutul tău, cauţi sentimentul dorinţei 
împlinite pe care îl iei cu tine [fără „să-l mai lași”] în odaia celei care te-a 
zămislit, în somnul sau subconștientul care ţi-a dat formă, astfel ca şi acestei 
dorințe să i se dea expresie. Acesta e modul de a descoperi și petrece 
dorinţele spre subconștient. Simte-te în starea dorinţei împlinite şi lasă-te 
cuprins de somn. 


Noapte după noapte, ar trebui să-ți asumi sentimentul de a fi, a avea şi de a 
petrece ceea ce cauţi să fii, să ai și să vezi manifestându-se. Nu te culca 
niciodată simțindu-te descurajat sau nesatisfăcut. Nu adormi niciodată în 
conştiența eșecului. Subconștientul tău, a cărui stare naturală e somnul, te 
vede aşa cum te crezi tu a fi și, fie bună, rea sau indiferentă, subconștientul 
va întrupa cu fidelitate credinţa ta. Așa cum te simți, aşa o impregnezi; iar 
ea, iubita perfectă, dă formă acestor impregnări şi le exteriorizează ca şi 
copii ai iubitului ei. 


„Eşti frumoasă de tot, iubito, și n-ai nici un cusur” [Cântarea Cântărilor 4:7] 
este atitudinea mentală ce trebuie adoptată înainte de a te cufunda în somn. 
Ignoră aparențele și simte că lucrurile sunt așa cum le doreşti să fie, căci „El 
cheamă la ființă lucrurile care nu sunt ca și când ar fi, şi nevăzutul se face 
văzut” [aprox., Romani 4:17]. A asuma trăirea satisfacției lăuntrice înseamnă 
a chema condiţiile întru fiinţă, pentru a oglindi satisfacția. 


„Semnele urmează, ele nu preced”. 


Dovada că eşti va urma conștientizării că eşti; nu o va precede. Eşti un 
visător etern visând vise neeterne. Visele tale prind formă pe măsură ce îţi 
asumi trăirea realităţii lor. Nu te limita la trecut. Știind că nimic nu e cu 
neputinţă conştienţei, începe să imaginezi stări dincolo de experiențele 
trecutului. 


Orice poate mintea omului imagina, omul poate realiza. Toate stările 
obiective (vizibile) au fost mai întâi stări subiective (invizibile), iar tu le-ai 
chemat în vizibil asumându-ţi sentimentul realităţii lor. Procesul creativ 
este mai întâi imaginare şi apoi încredere în starea imaginată. Imaginează și 
aşteaptă-te întotdeauna la ce-i mai bun. 


Lumea nu se poate schimba până ce nu îţi schimbi tu concepţia despre ea. 
„Precum înăuntru, așa şi afară”. Națiuni, la fel ca oameni, sunt numai ceea ce 
le crezi tu a fi. Indiferent care e problema, indiferent unde e, indiferent pe 
cine priveşte, nu ai pe nimeni de schimbat în afară de tine și nu ai nici 
adversar nici suport în aducerea schimbării dinlăuntrul tău. Nu ai nimic 
altceva de făcut decât să te convingi pe tine de adevărul a ceea ce doreşti să 
vezi manifestându-se. De îndată ce reușeşti să te convingi de realismul stării 
căutate, rezultatele urmează, pentru a confirma credinţa ta neclintită. Nu 
sugerezi niciodată altcuiva starea pe care doreşti să îl vezi exprimând-o; în 
schimb, te convingi pe tine că el este deja ceea ce dorești tu să fie. 


Realizarea dorinţei tale este înfăptuită asumându-ţi trăirea lăuntrică a 
dorinţei deja-împlinite. Nu poţi rata decât dacă ratezi în a te convinge pe 
tine însuţi de realitatea dorinței tale. O schimbare de credință este 
confirmată printr-o schimbare de expresie. În fiecare noapte, pe când 
adormi, simte-te satisfăcut și „fără cusur”, căci subiectiva ta iubită 
întotdeauna formează lumea obiectivă după chipul şi asemănarea 
concepției tale despre lume, concepţie definită de trăirile tale lăuntrice. 


Cele două treimi treze ale vieții tale pe pământ confirmă perpetuu sau 
poartă mărturie impresiunilor tale subconștiente. Acţiunile și evenimentele 
zilei sunt efecte, nu cauze. Liberul-arbitru e numai libertatea de alegere. 


„Alegeţi-vă acum cui veți sluji” [Iosua 24:15] este libertatea ta de a alege ce 
fel de dispoziție îți asumi; dar expresia dispoziției este secretul 
subconştientului. Subconștientul primeşte impresiuni numai prin trăirile 
lăuntrice ale omului şi, într-un fel numai lui știut, dă acestor impresiuni 
formă şi expresie. Acţiunile omului sunt determinate de impresiunile sale 
subconștiente. Iluzia lui de liber-arbitru, credinţa lui în libertatea de acțiune 
sunt numai ignoranță în privinţa cauzelor care îl fac să acţioneze. El se 
crede liber fiindcă a uitat legătura dintre sine şi eveniment. 


Omul treaz este constrâns să exprime impresiunile lui subconștiente. Dacă 
în trecut s-a impregnat necugetat, atunci să înceapă să-şi schimbe gândul și 
trăirea lăuntrică, fiindcă numai pe măsură ce face asta i se va schimba 
lumea în consecinţă. Nu irosi nicio clipă în regret, căci a gândi cu pasiune la 
greşelile trecutului înseamnă a te corupe din nou, singur. „Lasă morții să-și 
îngroape morţii lor” [Matei 8:22; Luca 9:60]. Întoarce-te dinspre aparenţe şi 
asumă-ţi trăirea care ar fi a ta dacă ai fi deja cel care dorești să fii. 


Simţind o stare, produci acea stare. Rolul pe care-l joci pe scena vieţii este 
determinat de concepţia ta despre tine. Simţindu-ţi dorinţa împlinită şi 
cufundându-te încet în somn, te distribui într-un rol de jucat mâine pe 
pământ şi, în somn, repeti și îţi regizezi singur rolul. 


Acceptarea finalului determină automat mijloacele de realizare. Nu te înșela 
în privinţa asta. Dacă, înainte de a adormi, nu te simţi conștient în starea 
dorinţei împlinite, atunci vei lua cu tine în odaia celei care te-a zămislit 
cvasitotalitatea reacţiilor şi trăirilor din starea de trezie de peste zi; şi în 
somn, vei fi instruit asupra modului în care acestea vor fi exprimate mâine. 


Te vei deştepta crezând că ești un agent liber, fără să realizezi că fiecare 
acțiune şi eveniment de peste zi este predeterminat de conceptul tău de 
sine din clipa în care ai ațipit. Singura ta libertate, deci, este libertatea de 
reacție. Eşti liber să alegi cum vei simţi și reacționa la piesa zilei, dar piesa - 
acțiunile, actele şi circumstanţele zilei — au fost deja determinate. 


Dacă nu-ţi definești conștient și cu intenţie atitudinea minţii cu care te culci, 
te vei culca inconștient cu o atitudine mentală formată dintr-o amestecătură 
de sentimente și reacții de peste zi. Fiecare reacție face o impresiune 
subconșştientă și, de nu e neutralizată de un sentiment opus şi mai 
dominant, este cauza acțiunii viitoare. 


Ideile învăluite în trăiri lăuntrice sunt acţiuni creative. Folosește-ţi dreptul 
divin cu înțelepciune. Prin abilitatea ta de a gândi și a simți, ai stăpânire 
asupra întregii creații. 


Cât eşti treaz, eşti un grădinar ce alegi seminţe pentru grădina ta, dar „dacă 
grăuntele de grâu, când cade în pământ, nu va muri, rămâne singur; iar dacă 
va muri, aduce multă roadă” /loan 12:24]. Concepţia ta despre tine când 
adormi este sămânţa pe care o laşi să cadă în pământul subconștientului. 
Adormind simțindu-te satisfăcut şi fericit constrânge condiţii şi evenimente 
să apară în lumea ta pentru a susține aceste atitudini mentale. 


Somnul e poarta către ceruri. Ceea ce duci acolo ca sentiment, ca trăire 
lăuntrică, vei aduce ca acțiune, condiţie sau obiect în spaţiu. Adormi așadar 
cu sentimentul dorinţei împlinite. 


„Precum în conștiință, aşa și pe pământ”. 


Capitolul 3 - Rugăciune 


RUGĂCIUNEA, ca și somnul, e tot o intrare spre subconștient. 


„Tu însă, când te rogi, intră în cămara ta și, închizând uşa, roagă-te Tatălui 
tău, Care este în ascuns, și Tatăl tău, Care vede în ascuns, îţi va răsplăti ţie” 
[Matei 6:6]. 


Rugăciunea e o iluzie a somnului care diminuează impresiunile lumii 
exterioare şi redă minţii o mai mare receptivitate a sugestiei dinlăuntru. 
Mintea, în rugăciune, se află într-o stare de relaxare și receptivitate 
asemănătoare senzaţiei obținute chiar înainte de a adormi. 


Rugăciunea nu e atât ce ceri, cât cum te pregătești pentru a primi. „Toate 
câte cereţi, rugându-vă, să credeţi că le-aţi primit și le veţi avea” [Marcu 
11:24]. 


Singura condiţie necesară este să crezi că rugăciunile tale au primit deja 
răspuns. 


Rugăciunii tale trebuie să i se răspundă dacă îți asumi sentimentul care ar fi 
al tău dacă ai fi deja în posesia obiectivului urmărit. În clipa în care accepţi 
dorința ca fapt împlinit, subconştientul găseşte mijloace pentru realizarea 
ei. Pentru a te ruga eficient, așadar, trebuie să accepţi dorința, (să cedezi 
dorinţei, să renunti la rezistenţă, n. tr.) adică, să simţi dorinţa împlinită. 


Omul perfect disciplinat este mereu în armonie cu dorinţa ca fapt împlinit. 


El ştie că singura, unica realitate e conștienţa, că ideile și sentimentele sunt 
fapte ale conșştienţei și sunt la fel de reale ca obiectele din spaţiu; și astfel, el 
nu întreţine vreodată un sentiment care nu contribuie la fericirea lui, căci 
sentimentele sunt cauzele acțiunilor şi circumstanțelor vieții. 


Pe de altă parte, omului nedisciplinat îi pare dificil de crezut ceea ce e negat 
de simţuri şi de obicei acceptă sau respinge exclusiv pe aparențele 
simțurilor. Din cauza acestei tendinţe de a se baza pe evidenţa simţurilor, e 
necesar să le blocheze înainte de a începe să se roage, înainte de a începe să 
simtă ceea ce ele neagă. Ori de câte ori eşti în starea mentală „Mi-ar plăcea, 
dar nu pot, cu cât încerci mai mult, cu atât mai puțin reușeșşti să accepțţi 
dorința. Nu atragi niciodată ceea ce vrei, ci întotdeauna atragi ceea ce eşti 
conștient a fi. 


Rugăciunea e arta asumării sentimentului, a însușirii trăirii lăuntrice de a fi 
și a avea ceea ce vrei. Când simţurile confirmă absenţa dorinţei tale, toate 
eforturile conștiente de a neutraliza această sugestie sunt zadarnice și tind 
să intensifice sugestia. 


Rugăciunea e arta de a ceda dorinţei şi nu de a forța dorinţa. Oricând trăirea 
ta lăuntrică este în conflict cu dorința ta, trăirea va învinge. Trăirea 
interioară dominantă se exprimă pe sine, invariabil. Rugăciunea trebuie să 
fie fără efort. În încercarea de a întări o atitudine a minţii care este negată 
de simţuri, efortul e dezastruos. 


Pentru a ceda cu succes dorinței ca fapt împlinit, trebuie să creezi o stare 
pasivă, un fel de reflecţie contemplativă sau meditativă similară senzaţiei 
care precede somnul. Într-o astfel de stare relaxată, mintea e întoarsă 
dinspre lumea obiectivă și percepe cu ușurință realitatea unei stări 
subiective. E o stare în care eşti conștient și chiar capabil să-ți mişti sau să-ţi 
deschizi ochii, dar n-ai nicio dorinţă de a face asta. O modalitate simplă de a 
crea o astfel de stare este să te relaxezi într-un scaun confortabil sau pe un 
pat. Dacă alegi patul, întinde-te pe spate, cu capul la nivelul trunchiului, 
închide ochii şi imaginează-ţi că ţi-e somn. Simte - mi-e somn, atât de somn, 
nemaipomenit de somn. 


În scurt timp, o senzaţie ca de departe, însoţită de o apatie generală şi 
pierdere a toată dorinţa de a mişca te învăluie. Simţi o relaxare plăcută, 
confortabilă şi nu-ţi vine să-ţi schimbi poziţia, deşi, în alte circumstanţe, nu 
ai fi defel confortabil. Când e atinsă această stare pasivă, imaginează-ţi că ți- 
ai realizat dorinţa - nu cum a fost realizată, ci pur şi simplu că e realizată. 
Imaginează în formă de imagini ce doreşti să dobândești în viaţă; apoi 
simte-te ca și când ai dobândit totul deja. Gândurile produc mici mişcări 
verbale care pot fi auzite în starea pasivă a rugăciunii ca fiind pronunţate 
din afară. Cu toate acestea, acest grad de pasivitate nu e esențial pentru 
realizarea rugăciunilor tale. Tot ce e necesar este să creezi o stare pasivă și 
să simţi dorința împlinită. 


Tot ce ţi-ar putea trebui sau ai dori este deja al tău. Nu-ţi trebuie nici un 
ajutor care să ţi-l dea; este al tău acum. Cheamă-ţi dorinţele întru ființă 
imaginând și trăind lăuntric dorinţele ca deja împlinite. Pe măsură ce este 
acceptat finalul, devii complet indiferent la potenţiale eșecuri, fiindcă 
acceptarea finalului constrânge mijloacele spre acel final. Când ieşi din 
momentul rugăciunii, e ca şi când ţi s-a arătat finalul fericit şi de succes al 
unui film, deşi nu ţi s-a arătat cum s-a obţinut acel final. Totuşi, fiind martor 
al sfârşitului, indiferent de orice secvenţă a punctului culminant, rămâi calm 
şi sigur în cunoașterea că finalul a fost perfect definit. 


Capitolul 4 - Spirit - Trăire (simţire) 


„Nu prin putere, nici prin tărie, ci prin Duhul Meu" - zice Domnul Savaot” 
[Zaharia 4:6]. Intră în spiritul stării dorite însuşindu-ţi trăirea lăuntrică ce 
ar fi a ta dacă ai fi deja cel care vrei să fii. Pe măsură ce prinzi sentimentul 
stării căutate, te eliberezi de tot efortul de a face lucrurile să fie, fiindcă 
lucrurile deja sunt. Există o trăire lăuntrică distinctă asociată cu fiecare idee 
din mintea omului. Prinde trăirea asociată dorinţei tale împlinite însuşindu- 
ți lăuntric trăirea care ar fi a ta dacă ai fi deja în posesia lucrului pe care-l 
dorești și dorinţa ta se va concretiza. 


Credinţa e trăire, „După credinţa (trăirea) voastră, fie vouă” [Matei 9:29]. Nu 
atragi niciodată ceea ce vrei, ci întotdeauna ceea ce ești. Aşa cum e omul, așa 
şi vede. „Căci celui ce are i se va da și-i va prisosi, iar de la cel ce nu are, şi ce 
are i se va lua” [Matei 13:12; 25:29; Marcu 4:25; Luca 8:18; 19:26]. Ceea ce te 
simţi pe tine a fi - eşti şi ţi se dă ceea ce eşti. Însușeşte-ți așadar sentimentul 
pe care l-ai trăi dacă ai avea deja dorința împlinită și dorinţa ta trebuie să se 
realizeze. „Şi a făcut Dumnezeu pe om după chipul Său; după chipul Lui 
Dumnezeu l-a făcut” /Geneza/Facerea 1:27]. „Gândul acesta să fie în voi care 
era şi în Hristos lisus, Care, Dumnezeu fiind în chip, n-a socotit o ştirbire a 
fi El întocmai cu Dumnezeu” [Filipeni 2:5,6]. Eşti ceea ce te crezi pe tine a fi. 


În loc să crezi în Dumnezeu sau în lisus - crede că tu eşti Dumnezeu sau că 
tu ești lisus. „Cel ce crede în Mine va face și el lucrările pe care le fac Eu /și 
mai mari decât acestea va face” loan 14:12] ar trebui să fie „Cel ce crede așa 
cum cred Eu, va face și el lucrările pe care le fac Eu”. Lui lisus nu I s-a părut 
ciudat să facă lucrările Lui Dumnezeu, deoarece El se credea pe Sine a fi 
Dumnezeu. „Eu și Tatăl Meu una suntem” /loan 10:30]. E firesc să faci 
lucrările Celui care te crezi tu a fi. Trăieşte așadar în sentimentul de a fi cel 
care vrei să fii şi acela vei fi. 


Când un om crede în valoarea sfatului dat lui și îl aplică, el creează 
înlăuntrul lui realitatea succesului. 


